பினாங்கு மாநிலத் தேர்தல் 2023

**பினாங்கு மாநிலத் தேர்தல் 2023** (மலாய்: *Pilihan Raya Negeri Penang 2023*; ஆங்கிலம்: *2023 Penang State Election*) என்பது மலேசியாவின் பினாங்கு மாநிலத்தில் 12 ஆகத்து 2023 அன்று நடைபெற்ற பினாங்கு மாநிலச் சட்டமன்றத்தின் 15-ஆவது தேர்தலைக் குறிப்பிடுவதாகும். இந்தத் தேர்தல் 15-ஆவது பினாங்கு மாநிலச் சட்டமன்றத்தின் 40 உறுப்பினர்களைத் தேர்ந்தெடுப்பதற்காக நடைபெற்றது.

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் பினாங்கு மாநிலமும் ஒன்றாகும். இது பாக்காத்தான் அரப்பான் கூட்டணியால் அக்டோபர் 15, 2022 அன்று முடிவு செய்யப்பட்டது.

பாரிசான் நேசனல் (BN) - பாக்காத்தான் அரப்பான் (PH) ஆகிய இரு கூட்டணிகளின் தேர்தல் உடன்படிக்கையின் மூலமாக பினாங்கு மாநிலச் சட்டமன்றத்தின் 40 இடங்களில் 29 இடங்களை வென்றது. பாக்காத்தான் அரப்பான் 27 இடங்களைப் பெற்று தனிப் பெரும்பான்மையைப் பெற்றது; பாரிசான் நேசனல் 2 இடங்களை மட்டுமெ பெற்றது. பெரிக்காத்தான் நேசனல் (PN) கூட்டணி மீதமுள்ள 11 இடங்களை வென்று மாநிலச் சட்டமன்றத்தில் பிரதான எதிர்க்கட்சியாக மாறியது.

## பின்னணி

2018-ஆம் ஆண்டு மலேசியப் பொதுத் தேர்தலில், பாக்காத்தான் அரப்பான் பினாங்கு மாநிலத்தை வென்றது. மொத்தமுள்ள 40 மாநில இடங்களில் 37 இடங்களைப் பெற்றது. 2020-ஆம் ஆண்டின் தொடக்கத்தில் 2020 - 2022 மலேசிய அரசியல் நெருக்கடியின் போது ஏற்பட்ட பல்வேறு மாற்றங்கள்; பினாங்கு மாநில அளவிலான அரசியலைப் பாதிக்கவில்லை. பாக்காத்தான் அரப்பான் மாநில அரசாங்கம் தொடர்ந்து ஆட்சி செய்தது.

ஆகஸ்ட் 6, 2020 அன்று, பினாங்கு முதலமைச்சர் சாவ் கொன் யாவ், பினாங்கு உட்பட பாக்காத்தான் அரப்பான் அரசாங்கத்தைக் கொண்ட அனைத்து மாநிலங்களும், ஒரு திடீர் பொதுத் தேர்தலுடன் இணைந்து செயல்படுவதற்காக மாநில சட்டமன்றங்களைக் கலைக்காது என்ற தனது நிலைப்பாட்டை மீண்டும் வலியுறுத்தினார். ஏனெனில், அந்த நேரத்தில், பினாங்கு, சிலாங்கூர் மற்றும் நெகிரி செம்பிலான் மாநில அரசாங்கங்கள் நிலையான பெரும்பான்மையைக் கொண்டிருந்தன. 

### மலேசியப் பொதுத் தேர்தல், 2022

அப்போதைய கோவிட்-19 தொற்றுநோய் காரணமாக, மாநில அரசாங்கங்கள் தங்களின் முழு பதவிக் காலத்தை முடிக்க வேண்டிய அவசியம்; மற்றும் 2022 மலேசிய பொதுத் தேர்தலுக்கு முன்னதாக; தவறான நேரத்தில் மாநிலத் தேர்தல்கள் அறிவிக்கப்பட்டால் மக்களை சிரமப்படுத்தக்கூடிய பல்வேறு காரணிகளின் சாத்தியக்கூறு போன்ற பல்வேறு காரணிகளை மேற்கோள் காட்டி, 2021 மற்றும் 2022 ஆம் ஆண்டுகளில் சட்டமன்றம் கலைக்கப்படாது என்று பாக்காத்தான் அரப்பான் தலைமைத்துவம் மேலும் வலியுறுத்தியது.

2022 அக்டோபர் 10 அன்று, மலேசியப் பிரதமர் இசுமாயில் சப்ரி யாகோப் நாடாளுமன்றத்தைக் கலைத்தார். இதன் விளைவாக நவம்பர் 19, 2022 அன்று மலேசியாவில் ஒரு திடீர் பொதுத் தேர்தல் நடைபெற்றது. பாரம்பரியமாக, சரவாக் தவிர மலேசியாவில் உள்ள ஒவ்வொரு மாநிலமும் தத்தம் வசதிக்காக பொதுத் தேர்தலுடன் ஒரே நேரத்தில் மாநிலத் தேர்தல்களை நடத்துவது வழக்கம். 

ஆனால் 2020-ஆம் ஆண்டு தொடக்கம், மலேசியாவின் பல மாநிலங்கள் பொதுத் தேர்தலிலிருந்து தனித்தனியாக தங்களின் மாநிலத் தேர்தல்களை நடத்தின. செப்டம்பர் 26, 2020-இல் சபா, நவம்பர் 20, 2021-இல் மலாக்கா, திசம்பர் 18, 2021-இல் சரவாக்; மற்றும் மார்ச் 12, 2022-இல் ஜொகூர் மாநிலங்கள் தங்கள் மாநிலத் தேர்தல்களை நடத்தின

## தொகுதிகள்
பினாங்கு மாநில சட்டமன்றத்தின் அனைத்து 40 தொகுதிகளிலும் சட்டமன்றத் தேர்தல் நடைபெற்றது.

## கலைப்பதற்கு முன் சட்டமன்ற அமைவு

## காலவரிசை
முக்கிய தேதிகள் கீழே பட்டியலிடப்பட்டுள்ளன.

## தேர்தல் முடிவுகள் கட்சி வாரியாக.

## சட்டமன்றத் தேர்தல் முடிவுகள்

## மேற்கோள்கள்

## குறிப்புகள்

## மேலும் காண்க
* மலேசியப் பொதுத் தேர்தல், 2022
* பெர்லிஸ் மாநிலத் தேர்தல் 2022
* கெடா மாநிலத் தேர்தல் 2023
* கிளாந்தான் மாநிலத் தேர்தல் 2023
* திராங்கானு மாநிலத் தேர்தல் 2023
* மலேசியத் தேர்தல் வட்டாரங்களின் பட்டியல்
* மலேசியத் தேர்தல் தொகுதிகள்

## வெளி இணைப்புகள்

பகுப்பு:2023 தேர்தல்கள்
பகுப்பு:பினாங்கில் தேர்தல்கள்